Vita:Budapest XIII. kerülete

message: Valaki lenne szíves javítani/frissíteni a térképet, hogy azon ne tartozzon a kerülethez a Margit-sziget? Yogurt vita 2019. augusztus 28., 16:03 (CEST)
A szócikkből sincs kigyomlálva (pl. Palatinus, Hajós uszoda stb.) vampeare vita 2019. augusztus 28., 22:06 (CEST)
Azonban ez így téves. Ugyan közvetlen igazgatása általánosságban nézve valóban a fővároshoz került, de attól még területileg a XIII. kerület része. Ki mondta azt, hogy elveszik tőle vagy külön területté válik? Senki. S akkor mégis XXIV. kerület volna? Ami nincs. Ugyanúgy a XIII része és mai napig így jelzik ott táblák. A XIII pedig egész "életében" Angyalföld volt, kerületi ismerősöm is így tudja mai napig. Pl. Csillagtelep is Csepel, hiába csak előbbi van az utcatáblán. ~E-Zsolesz </sup> 2022. május 5., 14:00 (CEST)
replies: text: Az Országgyűlés úgy szavazta meg, hogy " Rögzítették egyúttal a XIII. kerület megváltozott határát" (budapest.hu)

text: A kerület elnevezéséhez, hogy az egész neve Angyalföld lenne hivatalosan is, arra kicsit erősebb forrás kellene, mint az "azt hallottam az ismerősömtől"... JSoos vita 2022. május 5., 14:39 (CEST)
thread_title:  Térkép 

message: A két szigetet vagy a városrészek közé, vagy esetleg a látnivalók közé fel kellene venni. Előbbi esetben a történelmi jelző a városrészek elől esetleg törlésre kerülhet, bár ebben nem vagyok biztos. A látnivlók közé talán inkább az itt található nevezetességeket lenne célszerű felvenni.
Itt lehetne esetleg szó a téli kikötőről is.Kmiki87 vita 2009. június 24., 22:02 (CEST)
thread_title:  Margit- és Népsziget 

message: Az alábbi szöveget töröltem:
A kerület jelenlegi városrészeit a 4349/1949. MT számú miniszteri rendelet szabályozza. Ez a rendelet 5 városrészt határoz meg, Angyalföldet, Újlipótvárost, Vizafogót, Margitszigetet és Népszigetet.szerk. Sas, Gellért Budapest XIII. kerület 8. o. A kerület 1938-as megalapításakor azonban még további városrészeket is említ a létrehozó törvény. Ezek Angyalföldbe olvadtak be, ma már utcanévtáblákon nem szerepelnek.
Ez a szöveg súlyos tévedést tartalmaz és ez kihat az alfejezetekre is. A 4349/1949. MT rendelet egy árva szót nem szól városrészekről, csupán a Nagy-Budapest létrehozásáról szóló törvényben adott felhatalmazásnak megfelelően meghatározza Budapest új kerületi beosztását, részletesen leírva a 22 kerület határvonalait.
Budapest jelenlegi városrészeit az 1990 körüli években a Fővárosi taács majd az új Közgyűlés határozta meg, amin azóta kisebb kiigazítások történtek. Ennek alapján a XIII. kerületbe valóban a felsorolt öt városrész tartozik, illetve a Népszigetnek csak egy része.
A XIII. kerület (és a XI., XII., XIV.) létrehozásáról nem 1938-ban, hanem 1930-ban született törvény (1930. évi XVIII.), ez azonban a belügyminiszterre bízta a végrehajtást, így a XIII. kerületi előljáróság csak 1938-ban kezdte meg ténylegesen a munkáját. Maga a törvény egyébként Angyalföldet és a Lőportárdűlőt említi mint az új kerületet alkotó részeket.
Valahogy rendet kellene tenni, mert vagy a források félreértése miatt került a tévedés a szövegbe, vagy a forrás rossz.
– Peyerk vita 2010. november 4., 13:27 (CET)
thread_title:  Városrészek 

message: A lap tetején a címer középső kék mezejében szivárványpisztráng és nem viza látható, ahogyan azt a címerre vonatkozó rész és az ott mellékelt címer helyesen mutatja.
89.123.228.87 (vita) 2014. április 9., 10:30 (CEST)
Mi van?!? --Peyerk vita 2014. április 9., 12:21 (CEST)
A lap tetején és a címerre vonatkozó részben ugyanaz a kép van mellékelve március 13 óta. vampeare vita 2014. április 9., 22:42 (CEST)
A tegnapi napon a cimer fajltorteneteben is lathato vektorgrafikus kep allt a kerulet szocikkenek bevezetoje mellett (mely mara "kijavult"). Nota bene: a vektorgrafikus kepen meg mindig pisztrang van es nem viza a kozepso kek mezoben.
89.123.228.87 (vita) 2014. április 10., 16:17 (CEST)
Az oldaltörténetet megnézheted, március 13-án cseréltem le a rossz vektorgrafikus címert (legfeljebb az lehet, hogy nem volt ellenőrzöttnek jelölve, azért láthattad még tegnap is a rosszat. A kérdés izgalmas amúgy, egy francia szerkesztő készítette el ezt és sok száz más címert is vektorgrafikusan, azonban eléggé sablonszerűen, tehát a formák, színek sokszok nem stimmelnek, csak pajzsból állnak a címerei, és neki annyit jelentett ez a címer, hogy ott egy hal, berakott egy halat. Ennyi a háttértörténet. Amúgy köszi a hiba jelzését, még ha szerencsére most nem volt aktuális. vampeare vita 2014. április 10., 22:34 (CEST)
thread_title:  Címer 

message: Helló mindenkinek! A 2014-es országgyűlési választás ki lett hagyva! Én próbáltam rendbe tenni, de ezzel a cikkel gond van! Valamelyikőtök meg tudja javítani a cikket ? Az országgyűlési képviselő Hiszékeny Dezső, aki alpolgármester volt Budapest XIII kerületnek, és őt indították országgyűlési képviselőnek, amit meg is nyert 51,25 százalékkal. Tényleg javítani kéne a cikket, mert valami hiba lett. Köszönöm szépen hogy időt szántok rá! – ViceCity343 vita 2016. július 14., 22:16 (CEST)
thread_title:  2014-es országgyűlési választás